CELEX: 31987R3852
Language: el
Date: 1987-12-21 00:00:00
Title: Κανονισμός (ΕΟΚ) αριθ. 3852/87 της Επιτροπής της 21ης Δεκεμβρίου 1987 για τροποποίηση του κανονισμού (ΕΟΚ) αριθ. 2096/86 περί λεπτομερειών εφαρμογής αμέσου ενισχύσεως υπέρ των μικρών παραγωγών σιτηρών

Avis juridique important

|

31987R3852

Κανονισμός (ΕΟΚ) αριθ. 3852/87 της Επιτροπής της 21ης Δεκεμβρίου 1987 για τροποποίηση του κανονισμού (ΕΟΚ) αριθ. 2096/86 περί λεπτομερειών εφαρμογής αμέσου ενισχύσεως υπέρ των μικρών παραγωγών σιτηρών  

Επίσημη Εφημερίδα αριθ. L 363 της 23/12/1987 σ. 0018 - 0018

***** ΚΑΝΟΝΙΣΜΟΣ (ΕΟΚ) αριθ. 3852/87 ΤΗΣ ΕΠΙΤΡΟΠΗΣ  της 21ης Δεκεμβρίου 1987  για τροποποίηση του κανονισμού (ΕΟΚ) αριθ. 2096/86 περί λεπτομερειών εφαρμογής αμέσου ενισχύσεως υπέρ των μικρών παραγωγών σιτηρών  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2727/75 του Συμβουλίου της 29ης Οκτωβρίου 1975 περί κοινής οργανώσεως της αγοράς στον τομέα των σιτηρών (1), όπως τροποποιήθηκε τελευταία από τον κανονισμό (ΕΟΚ) αριθ. 3808/87 (2), και ιδίως το άρθρο 4α,  τον κανονισμό (ΕΟΚ) αριθ. 1983/86 του Συμβουλίου της 24ης Ιουνίου 1986 (3), περί γενικών κανόνων του καθεστώτος αμέσου ενισχύσεως υπέρ των μικρών παραγωγών σιτηρών, και ιδίως το άρθρο 4,  Εκτιμώντας:  ότι ο κανονισμός (ΕΟΚ) αριθ. 2096/86 (4) προβλέπει ότι η ενίσχυση στους μικρούς παραγωγούς πρέπει να πληρωθεί το αργότερο στις 31 Δεκεμβρίου που ακολουθεί το τέλος της περιόδου εμπορίας για την οποία χορηγήθηκε η ενίσχυση· ότι ορισμένες δυσκολίες διοικητικής φύσεως εμποδίζουν, σε ορισμένες περιπτώσεις, την τήρηση της εν λόγω προθεσμίας για την πρώτη περίοδο εφαρμογής· ότι προκειμένου να αντιμετωπιστούν οι δυσκολίες αυτές θα πρέπει να παραταθεί κατά ένα μήνα η προθεσμία πληρωμής της ενίσχυσης στους μικρούς παραγωγούς για την περίοδο 1986/87·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Σιτηρών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο άρθρο 3 του κανονισμού (ΕΟΚ) 2096/86 προστίθεται το εξής εδάφιο:  «Ωστόσο, η ενίσχυση που χορηγείται για την περίοδο 1986/87 μπορεί να πληρωθεί στους δικαιούχους έως τις 31 Ιανουαρίου 1988 »  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Ιανουαρίου 1988.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 21 Δεκεμβρίου 1987.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 281 της 1. 11. 1975, σ. 1.  (2) ΕΕ αριθ. L 357 της 19. 12. 1987, σ. 12.  (3) ΕΕ αριθ. L 171 της 28. 6. 1986, σ. 1.  (4) ΕΕ αριθ. L 180 της 4. 7. 1986, σ. 19.